PRIMARIA MUNICIPIULUI TIMISOARA                                                  APROBAT 

DIRECTIA ECONOMICA                                                                           PRIMAR

NR. ___________________________                                      GHEORGHE CIUHANDU

R E F E R A T 

privind stabilirea impozitelor si taxelor locale pentru anul 2006 

in Municipiul Timisoara

În conformitate cu prevederile  art. 288 alin. 1 din Legea nr. 571/2003 consiliile locale adopta hotărâri privind impozitele si taxele locale pentru anul fiscal următor în termen de 45 de zile lucrătoare de la data publicării în Monitorul Oficial al României, Partea I, a hotărârii Guvernului prevăzute la art. 292, referitoare la indexarea impozitelor şi taxelor locale. În Monitorul Oficial nr.173/10.08.2005 a fost publicată HG nr.797/2005 privind aprobarea nivelurilor pentru valorile impozabile, impozitele şi taxele locale şi alte taxe asimilate acestora, precum şi pentru amenzile care se indexează anual pe baza ratei inflaţiei, aplicabile în anul fiscal 2006.  Ca urmare, în termen de 45 de zile lucrătoare de la data publicării acestei hotărâri, Consiliul local al municipiului Timişoara trebuie să adopte hotărârea privind impozitele şi taxele locale pentru anul 2006.


In baza prevederilor Legii nr. 571/2003 consiliul local are competenta sa stabileasca cota impozitelor si taxelor locale, cand acestea se determina pe baza de cota procentuala, prin lege fiind stabilite limitele minime si maxime, stabilirea cuantumului impozitelor si taxelor locale prevazute in suma fixa, stabilirea altor taxe locale tinand cont de prevederile cap. X din codul fiscal, stabilirea nivelului bonificatiei de pana la 10% conform prevederilor art. 255 alin. 2, art. 260 alin. 2, si art. 265 alin. 2 din Codul fiscal,  majorarea impozitelor si taxelor locale conform art. 287 din Codul fiscal, procedura de acordare a facilitatilor fiscale categoriilor de persoane fizice prevazute la art. 286. 


De asemenea, prin codul fiscal persoanele care utilizeaza un panou, afisaj sau structura de afisaj in scop de reclama si publicitate nu sunt obligate sa depuna declaratii de impunere la serviciile de specialitate, organul competent sa instituie in sarcina contribuabililor aceasta obligatie fiind consiliul local. In conditiile in care legea nu stabileste un termen de depunere a declaratiilor anuale, prin aceeasi hotarare se va stabili si termenul de depunere a acestora. 


În conformitate cu prevederile art.282 alin.(2) din Legea nr.571/2003 privind codul fiscal, modificată, domeniile în care consiliile locale pot adopta taxe speciale pentru serviciile publice locale, precum si cuantumul acestora se stabilesc în conformitate cu prevederile Ordonantei de urgenta a Guvernului nr. 45/2003 privind finantele publice locale. Potrivit art.26 din OUG nr.45/2003 privind finanţele publice locale, pentru functionarea unor servicii publice locale, create în interesul persoanelor fizice si juridice, consiliile locale aproba taxe speciale, al căror cuantum se stabileşte anual. 


Avand in vedere cele prezentate mai sus, 

PROPUNEM 

1.  Stabilirea impozitelor şi taxelor locale pentru anul 2006, după cum urmează :

a)
nivelurile stabilite in sume fixe sunt prevazute in Anexa nr. 1 care cuprinde impozitele si taxele locale pentru anul 2006

b)
cota de impozitare care se aplică valorii de inventar a clădirii la calcularea impozitului pe clădiri în cazul persoanelor juridice, prevazuta la art. 253 alin. 2 din Legea nr. 571/2003 privind Codul fiscal, modificată, se stabileste la 1%;
c)
cota impozitului pe clădiri în cazul unei clădiri care nu a fost reevaluată în ultimii 3 ani anteriori anului fiscal de referinţă, prevazuta la art. 253 alin. 6 din Legea nr. 571/2003 privind Codul fiscal, modificată, se stabileste la 10%;

d)
cota taxei pentru servicii de reclamă şi publicitate, prevazuta la art. 270 alin. 4 din Legea nr. 571/2003 privind Codul fiscal se stabileste la 3%;

e)
cota taxei hoteliere prevazuta la art. 279 alin. 2 din Legea nr. 571/2003 privind Codul fiscal se stabileste la 3%, fiind aplicata la tariful de cazare practicat de unitatile de profil.   

Numarul de zile pentru care se datoreaza taxa hoteliera, este egal cu numarul zilelor de cazare. 



 2:  Bonificatia prevazuta la  art. 255 alin.2, art. 260 alin. 2, art. 265 alin. 2 din Legea nr. 571/2003 privind Codul fiscal se stabileste dupa cum urmeaza:

a)
in cazul impozitului pe cladire la 10%;

b)
in cazul impozitului pe teren la 10%;

c)
in cazul taxei asupra mijloacelor de transport la 10%;



 3:  Majorarea anuala prevazuta la art. 287  din Legea nr. 571/2003 privind Codul fiscal se stabileste dupa cum urmeaza:

a)
in cazul impozitului pe cladire datorat de catre persoanele fizice pentru locuinta de domiciliu, se aplica majorarea in cota de 20% ; 

b)
in cazul impozitului pe clădire datorat de catre contribuabilii, persoane juridice, determinat in conditiile prevazute la art. 1 lit. b si c, precum şi în cazul impozitului pe teren se aplica majorarea de 20%.

In cazul impozitelor si taxelor locale stabilite in sume fixe, majorarea anuala prevazuta la alin. 1 este inclusa in nivelurile acestora prevazute in Anexa nr. 1.

 4 . (1) Persoanele care datoreaza taxa pentru afisaj in scop de reclama si publicitate, in conditiile prezentei hotarari, au obligatia sa depuna o declaratie anuala la compartimentul de specialitate al consiliului local, pana la data de 31 ianuarie 2006, sub sanctiunile prevazute de lege.  

4. (2) Pentru panourile, afişajele sau structurile de afişaj amplasate în cursul anului, declaraţia de impunere se depune la compartimentul de specialitate în termen de 30 de zile de la data instalării acestora.

5: Procedura de acordare a facilitatilor fiscale categoriilor de persoane fizice prevazute la art. 286 alin. 3 din Legea nr. 571/2003 privind Codul fiscal, modificată, este prevazuta in Anexa nr. 2. 

 6: Procedura, criteriile si conditiile de acordare a scutirii la plata impozitului pe cladire datorat de catre persoanele fizice pentru locuinta de domiciliu, prevazute la art. 286 alin.1 din Legea nr. 571/2003 privind Codul fiscal, modificată, sunt reglementate in Anexa nr. 3.  

 7:  Taxele speciale instituite prin prezenta hotarare si cuantumul acestora  sunt prevazute in Anexa nr. 4.

 8 :  Anexele nr. 1-4 fac parte integranta din prezenta hotarare.

 9 :  Prezenta hotarare intra in vigoare incepand cu anul fiscal 2006.

10: La data intrarii in vigoare a prezentei hotarari se revoca prevederile HCL nr.109/2004 privind stabilirea impozitelor si taxelor locale în municipiul Timişoara pentru anul 2005, modificată prin Hotărârea Consiliului Local  nr. 151/2004.

11: Cu aducerea la indeplinire se incredinteaza Directia Economica, Directia Urbanism, Directia Patrimoniu si Directia Edilitara  din cadrul Primariei Municipiului Timisoara.

